Fars

Fars (farsi استان فارس, Ostān-e Fārs), òg kjend som Pars eller Persia i historisk samanheng, er ein av 31 provinsar i Iran og kjend som kulturhovudstaden i landet. Han ligg sør i landet i Region 2, og det provinshovudstaden er Shiraz. Han dekkjer eit areal på 122 400 km². I 2011 hadde provinsen 4,6 millionar innbyggjarar, der 67,6 % budde i urbane strøk, medan 32,1 % budde på landsbygda eller i landsbyar. 0,3 % av innbyggjarane var registrerte som nomadar.  Fars er det opphavlege heimlandet til persarane. Namesoga til ordet «persisk» (frå latinsk Persia, frå gresk Persis) kjem av at denne regionen var historisk viktig og går att i mange oldtidsnamn tilknytt Iran. 

Administrativ inndeling
Fars ligg sør i Iran og grensar til Bushehr-provinsen i vest, Hormozgan i sør, Kerman og Yazd-provinsen i aust, Isfahan-provinsen i nord og Kohkiluyeh og Buyer Ahmad i nordvest. I dag er provinsen vidare delt inn i dei følgjande fylka: Abadeh, Sarvestan, Jahrom, Eqlid, Rostam, Estahban, Darab, Nayriz, Bavanat, Larestan, Qir og Karzin, Khorrambid, Lamerd, Kazerun, Fasa, Firuzabad, Zarrin Dasht, Mamasani, Shiraz, Marvdasht, Sepidan, Arsanjan, Pasargad, Kavar, Khonj, Farashband, Gerash, Kharameh og Mohr.

Klima
Det er tre ulike klimaregionar i Fars. Fjellområda i nord og nordvest har moderate, kalde vintrar og milde somrar. Dei sentrale områda har relativt milde og regnfulle vintrar og varme, tørre somrar. Dei sørlege og søraustlege områda har kalde vintrar med varme somrar. Middeltemperaturen i Shiraz er 16,8 °C, og varierer mellom 4,7 °C og 29,2 °C.

Kjelder

Denne artikkelen bygger på «Fars Province» frå , den 6. mars 2021. 
 oppgav desse kjeldene:

Bakgrunnsstoff

Kategori:Provinsar i Iran